โพลชี้ บริษัทยุโรป ลดความพึงพอใจ โอกาสการค้า-ลงทุนในอาเซียน
สภาธุรกิจสหภาพยุโรป-อาเซียน เปิดเผยผลสำรวจ บริษัทยุโรป ภาคการผลิตและภาคบริการ ระบุพบ ความพึงพอใจเกี่ยวกับโอกาสการค้า-ลงทุนในอาเซียน ลดลง
สภาธุรกิจสหภาพยุโรป-อาเซียน เปิดเผยผลสำรวจ บริษัทยุโรป ภาคการผลิตและภาคบริการ ระบุพบ ความพึงพอใจเกี่ยวกับโอกาสการค้า-ลงทุนในอาเซียน ลดลง
9 ต.ค. 2563

สภาธุรกิจสหภาพยุโรป-อาเซียน (EU-ABC) เปิดเผยผลสำรวจที่แสดงให้เห็นว่า บริษัทจากยุโรปมีความพึงพอใจลดลงเกี่ยวกับโอกาสทางการค้าและการลงทุนในภูมิภาคเอเชียตะวันออกเฉียงใต้
ผลสำรวจล่าสุดจาก EU-ABC พบว่า ผู้ตอบแบบสอบถาม 73% คาดว่าการค้าและการลงทุนในอาเซียนจะเติบโตขึ้นในช่วง 5 ปีข้างหน้า ซึ่งตัวเลขดังกล่าวลดลงจากปี 2562 ที่ผู้ตอบแบบสำรวจถึง 84% คาดการณ์ว่าเศรษฐกิจจะขยายตัว
นอกจากนี้ 39% ของบริษัทที่ตอบแบบสำรวจ คาดว่าจะมีกำไรเพิ่มขึ้นในปี 2563 ซึ่งลดลงอย่างมากจากผลสำรวจปีที่แล้วที่ 60%
ขณะเดียวกัน มีบริษัทเพียง 53% ที่ยกให้อาเซียนเป็นภูมิภาคที่มอบโอกาสทางเศรษฐกิจที่ดีที่สุด ซึ่งลดลงจาก 63% ในปี2562
ทั้งนี้ ผลการสำรวจดังกล่าวสอบถามบริษัทในภาคผลิตและภาคบริการ 680 แห่งทั่วอาเซียนในระหว่างเดือนเม.ย.-ก.ค.ที่ผ่านมา